લેટિનમાં એક કહેવત છેઃ રિપેટિટોએસ્ટ મેટર સ્ટૂડિયોરમ અર્થાત્‌ પુનરાવર્તનથી શીખી શકાય છે. જોકે સમાજમાં પુનરાવર્તનથી લોકો નવી અને અપરિચિત હકીકતો જાણવાની ક્ષમતા ગુમાવે છે. પુનરાવર્તનથી અગાઉની માન્યતાઓ જ જળવાઈ રહે છે. તેનાથી નવી જાણકારી મેળવવામાં મદદ મળતી નથી. તે આપણાં મગજ પર પૂર્વગ્રહોને દ્રઢ કરે છે. ભારતીય ખેડૂતો વધારે જંતુનાશકોનો ઉપયોગ કરે છે એવાં નકારાત્મક પ્રચારથી આ પ્રકારનો વિચાર ભારતીયો અને દુનિયાભરનાં લોકોમાં ઘર કરી જાય છે.